Didymos Khalkenteros

Didymos Khalkenteros (, ) (n. 63 eaa. – 10 jaa.) oli hellenistinen kreikkalainen grammaatikko ja oppinut, joka vaikutti Ciceron ja Augustuksen aikana.

 Elämä 

Didymos eli ja vaikutti Aleksandriassa sekä Roomassa, jossa hänestä tuli Varron ystävä. Hän oli merkittävässä osassa aleksandrialaisen oppineisuuden välittämisessä roomalaisille. Didymos kuului Aristarkhos Samothrakelaisen koulukuntaan.

Didymos sai lisänimensä Khalkenteros, ”pronssisuolet”, tuotteliaisuutensa vuoksi: hänen sanottiin kirjoittaneen niin monta teosta, ettei hän pystynyt muistamaan, mitä varhaisimpiin oli kirjoitettu — siksi hänen kirjoituksensa olivat usein ristiriidassa keskenään. Athenaioksen mukaan hän kirjoitti 3500 kirjaa,Athenaios: Deipnosofistai 4.139 Seneca nuoremman mukaan 4000.Seneca nuorempi: Kirjeet 88, katso myös Quintilianus: Puhujan kasvatus 1.9.19. Samasta syystä hän sai myös toisen lisänimen Bibliolathēs (), ”kirjanunohtaja”.

 Teokset 

Didymos kirjoitti tutkielman Aristarkhoksen Homeros-laitoksesta, nimellä Aristarkhoksen laitoksesta (). Siitä on säilynyt katkelmia Iliaan Venetus A -käsikirjoituksessa.

Didymos kirjoitti myös kommentaareja monista muista kreikkalaisista runoilijoista ja proosakirjailijoista, mukaan lukien Bakkhylides, Pindaros, Sofokles, Aristofanes, Euripides, Ion, Frynikhos,Athenaios: Deipnosofistai 9.371. Kratinos ja Menandros,Etymol. Gud. 338.25. sekä puhujista, mukaan lukien Demosthenes, Isaios, Hypereides ja Deinarkhos.

Näiden kommentaarien lisäksi hänen mainitaan kirjoittaneen seuraavat teokset, joista yksikään ei ole säilynyt:

 Tragedian fraseologiasta (), joka koostui ainakin 28:sta kirjastaMacrobius: Saturnalia. 5.18; Harpokration, .
 Komiikan fraseologia (), jota Hesykhios hyödynsi paljonHesykhios, kirje Eulogiokselle; katso myös Etymologicum magnum 492.53, skolia Apollonios Rhodoslaisen Argonautikaan 1.1139 ja 4.1058.
 Kolmas lingvistinen teos sanoista, joilla on moniselitteinen tai epäselvä merkitys; koostui ainakin seitsemästä kirjasta
 Neljäs lingvistinen teos vääristä tai turmeltuneista ilmaisuista
 Kokoelma kreikkalaisia sananlaskuja (), joka koostui kolmestatoista kirjasta; suurin osa Zenobioksen kokoelman sananlaskuista on otettu tästä teoksestaSchneidewin, Corpus Paroemiogr. Graec. i.xiv.
 Solonin laeista (), Plutarkhoksen mainitsema teosPlutarkhos: Kuuluisien miesten elämäkertoja, Solon 1.
 Vastine Ciceron teokseen Valtiosta (De re publica), kuusi kirjaa;Ammianus Marcellinus: Res gestae 22.16. teos sai myöhemmin Suetoniuksen kirjoittamaan vastineensa DidymokselleSuda, .

Lisäksi Didymokselta on säilynyt maanviljelyä ja kasvitiedettä käsitteleviä katkelmia osana teosta Geoponica, maininta Hippokratesta käsitelleestä kommentaarista, sekä kokonaisena säilynyt tutkielma Kaikista marmorin ja puun lajeista (). Koska nämä teokset käsittelevät täysin erilaisia aiheita kuin aiemmin mainitut teokset, on mahdollista, että ne on kirjoittanut joku muu Didymos.Katso Gräfenheim, Geschichte der klassische Philologie im Alterthum i.405

 Lähteet 

 Smith, William: ”Didymus” (1.) , Dictionary of Greek and Roman Biography and Mythology (1867)


 Viitteet 

Luokka:Antiikin kreikkalaiset grammaatikot
Luokka:60-luvulla eaa. syntyneet
Luokka:Vuonna 10 kuolleet